বিআরটিএর চেয়ারম্যান মো. মশিয়ার রহমান কোনো পরিবহণ কোম্পানি তাদের গাড়ি বন্ধ রাখলে রুট পারমিট বাতিল করার হুশিয়ারি দিলেও যাত্রীদের ভোগান্তি কমাতে কোন পরিবহণের রুট পারমিট বাতিলের কোন পদক্ষেপ নেয়া হয়নি। গত সোমবার তিনি বলেছিলেন, তারা গাড়ির রুট পারমিট নিয়েছে যাত্রীদের সেবা দেয়ার জন্য। এখন যদি কেউ গাড়ি বন্ধ করে দিয়ে যাত্রীদের ভোগান্তি সৃষ্টি করে তাহলে তাদের বিরুদ্ধে আমরা ব্যবস্থা নেব। তাদের রুট পারমিট বাতিল করা হবে।